અમદાવાદ: સોનાની જ્વેલરીમાં કારોબારમાં મોટા પાયે છેતરપિંડી આચરવામાં આવતી હોય છે. જેમાં જ્વેલરી ખરીદનાર ગ્રાહકોને ઊંચા કેરેટનો સોનાનો ભાવ લઇને નીચા કેરેટની જ્વેલરી પધરાવી દેવામાં આવતી હોય છે. પરંતુ સરકાર હોલ માર્કિંગના નિયમને ફરજિયાત બનાવવાની તૈયારીઓ કરી રહી છે. બ્યૂરો ઓફ ઈન્ડિયન સ્ટાન્ડર્ડ એક્ટ, ૨૦૧૬ દ્વારા નક્કી કરવામાં આવેલ સોના અને ચાંદીની જ્લેવરીની શુદ્ધતાવાળું હોલ માર્કિંગ ફરજિયાત બનાવાશે. સરકાર સપ્ટેમ્બર કે તે પહેલાં એક વટ હુકમ પાડી શકે છે. આમ આગામી દિવસોમાં જ્લેવર્સની મુશ્કેલીમાં વધુ એક વધારો થઈ શકે છે.